**PÁLYÁZATI FELHÍVÁS**

**A VÁCI MIHÁLY KULTURÁLIS KÖZPONT**

pályázatot hirdet

**igazgató-helyettes**

munkakör ellátására.

**A munkaviszony (vezetői megbízás) időtartama:**

határozott idejű 2022.03.01-jétől 2022.12.31 - ig tartó munkaviszony

**Foglalkoztatás jellege:**

Teljes munkaidő

**A munkavégzés helye:**

Váci Mihály Kulturális Központ, 4400 Nyíregyháza, Szabadság tér 9.

**A munkakörbe tartozó, illetve a vezetői megbízással járó lényeges feladatok:**

Szervezi, irányítja és ellátja mindazon adminisztratív jellegű feladatokat, melyek a szakmai tevékenység eredményességét szolgálják. A szakmai területek (csoportok) munkájának összehangolása, megszervezése, ellenőrzése, a beosztások összehangolásának ellenőrzése. Részt vesz az intézmény éves beszámolójának és munkatervének, az intézmény stratégiájának és rövid távú feladatainak készítésében. Gondoskodik a szakmai munkatársak esetében a munkaköri leírásokban foglaltak betartásáról. Intézményi szinten összefogja a pályázatok készítését. Koordinálja az intézmény városi szintű nagy rendezvényeinek előkészítését, megvalósítását. Programok, előadások, kiállítások szervezését, felügyeli azok zökkenőmentes lebonyolítását. Az igazgató és a közte kialakult munkamegosztás alapján ellátja azokat a feladatokat, melyeket az igazgató a hatáskörébe utal.

**Munkabér és juttatások:**

A munkabér megállapítása megegyezés alapján történik, a Munka Törvénykönyve az irányadó.

**Pályázati feltételek:**

* felsőfokú végzettség és közművelődési szakképzettség, vagy nem szakirányú felsőfokú végzettség és felsőfokú közművelődési szakirányú szakképesítés,
* a végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben szerzett legalább ötéves szakmai gyakorlat,
* büntetlen előélet, magyar állampolgárság, munkaköre ellátásához szükséges magyar nyelvtudás,
* kiemelkedő szakmai vagy szakirányú tudományos tevékenység végzése,
* államháztartási és vezetési ismereteket nyújtó, legalább 120 órás képzés igazolt elvégzése - kivéve, ha jogász vagy közgazdász szakképzettséggel rendelkezik - vagy nyilatkozik, hogy a megbízását követő 2 éven belül a tanfolyamot elvégzi és az azt igazoló okiratot bemutatja a munkáltatónak,
* cselekvőképesség.

**A pályázat elbírálásánál előnyt jelent:**

* legalább 2 év vezetői tapasztalat.

**A pályázat részeként benyújtandó iratok, igazolások:**

* A pályázó részletes, fényképes szakmai önéletrajza,
* az álláshely betöltéséhez szükséges végzettség(ek), szakképzettség és az államháztartási és vezetési ismereteket nyújtó, legalább 120 órás képzés meglétét igazoló okmány(ok) közjegyző által hitelesített másolata,
* a végzettségének és szakképzettségének vagy szakvizsgájának és egyben az intézmény alaptevékenységének megfelelő legalább ötéves szakmai gyakorlat igazolása,
* vezetői gyakorlat igazolása,
* kiemelkedő szakmai vagy szakirányú tudományos tevékenység végzését igazoló dokumentumok, publikációk másolata,
* a jelen pályázati kiírásban meghatározott időtartamra szóló, az intézmény vezetését támogató program a szakmai helyzetelemzésre épülő fejlesztési lehetőségekkel,
* 3 hónapnál nem régebbi erkölcsi bizonyítvány, mely igazolja, hogy a pályázó büntetlen előéletű, továbbá nem áll közügyektől eltiltás hatálya alatt, nem áll foglalkoztatástól vagy tevékenységtől eltiltás hatálya alatt (az erkölcsi bizonyítvány megérkezéséig az igénylést igazoló okirat másolata),
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* pályázó nyilatkozata, melyben a pályázó hozzájárul ahhoz, hogy pályázati anyagát a pályázati eljárásban résztvevők megismerhessék, és abba betekintsenek,
* a pályázó nyilatkozata arról, hogy nem áll cselekvőképességet kizáró vagy korlátozó gondnokság alatt,
* a pályázó nyilatkozata az egyes vagyonnyilatkozat-tételi kötelezettségekről szóló 2007. évi CLII. törvény rendelkezéseinek megfelelően határidőben történő vagyonnyilatkozat-tételi kötelezettség vállalására vonatkozóan
* magyar állampolgárság igazolása (személyazonosító igazolvány másolata).

**A munkakör betölthetőségének időpontja:**

Legkorábban 2022. március 01. napjától tölthető be.

**A pályázat benyújtásának határideje:** 2022. február 10.

A pályázati kiírással kapcsolatosan további információt Mészáros Szilárd nyújt, a 42/411-822-es telefonszámon.

**A pályázat benyújtásának módja:**

A pályázatot zárt borítékban, „Váci Mihály Kulturális Központ igazgató-helyettes pályázat” megjelöléssel személyesen kell benyújtani a Váci Mihály Kulturális Központ, Mészáros Szilárd igazgató részére hivatali munkaidőben (4400 Nyíregyháza, Szabadság tér 9.). Kérjük a borítékon feltüntetni: igazgató-helyettes pályázat. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel.

**A pályázat elbírálásának módja, rendje:**

Az igazgató-helyettes megbízásról a munkáltatói jogkör gyakorlója által létrehozott legalább háromtagú szakértelemmel rendelkező bizottság véleménye alapján a munkáltatói jogkör gyakorlója dönt. A pályázat elbírálását követően az eredménytelen pályázók írásbeli értesítést kapnak. A határidőn túl beadott pályázatokat érvénytelennek minősítjük.

A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet 7. § (2) bekezdése értelmében az intézményvezető helyettes megbízásához és felmentéséhez ~~-~~szükséges a fenntartó egyetértése is.

**A pályázat elbírálásának határideje:** 2022. február 25.

**A pályázati kiírás további közzétételének helye, ideje:**

* Nyíregyháza Megyei Jogú Város Önkormányzat honlapja – 2022. január 10.
* Váci Mihály Kulturális Központ honlapja – 2022. január 10.

**A munkáltatóval kapcsolatos egyéb lényeges információ:**

A munkáltatói jogkör gyakorlója fenntartja a pályázat eredménytelenné nyilvánításának jogát. A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel.

A 39/2020. (X.30.) EMMI rendelet 5.§ e) pontja alapján a munkaviszony befejező időpontját követően a munkáltatói jogkör gyakorlója biztosítja az igazgató-helyettes munkakört betöltő pályázó számára a kulturális munkakörben határozatlan időre történő továbbfoglalkoztatás lehetőségét és annak feltételeit.

A munkáltatóval kapcsolatban további információ, valamint a pályázattal kapcsolatos, személyes adatkezelésről szóló adatkezelési tájékoztató megismerhető a www.vacimuv.hu honlapon.